İohann Anton Güldenştedt
İohann Anton Güldenştedt (alm. Johann Anton Güldenstädt‎, rus. Иога́нн Анто́н Гюльденште́дт; 26 aprel (7 may) 1745, Riqa – 23 mart (3 aprel) 1781, Sankt-Peterburq) — təbiətşünas, həkim, Rusiya Elmlər Akademiyasının akademiki (1771). 1768-ci ildə elmi ekspedisiyalarda iştirak etmək üçün Rusiyaya dəvət olunmuşdu. 1768-1775-ci illərdə Volqa və Don çaylarının yuxarı axarlarını, Şimali Qafqazı, Kür və Rioni çaylarının vadilərini tədqiq etmişdi. Tədqiqatlarında XVIII əsrin II yarısında Ukrayna və Qafqazın təbiəti, əhalinin məişəti, Azov və Krımın tarixi, gürcü hökmdarlarının şəcərəsi və sairə haqqında geniş məlumat verilir.